
NIKMAT BERTEMU DENGAN SEPULUH 
MALAM TERAKHIR DI BULAN RAMADHAN' 


Segala puji bagi Allah. Kita memujiNya, meminta 
pertolongan dariNya, memohon keampunan dariNya, dan 
berlindung kepadaNya dari keburukan jiwa dan 
kejahatan amalan kita. Sesungguhnya barangsiapa yang 
Allah berikan hidayah kepadanya, maka tidak akan ada 
yang mampu menyesatkannya, dan barangsiapa yang 
disesatkan oleh Allah, maka tidak akan ada yang mampu 
memberikan hidayah kepadanya. Aku bersaksi bahawa 
tiada Tuhan yang berhak disembah melainkan Allah, 
tiada sekutu bagiNya, dan aku bersaksi bahawa 
Muhammad adalah hamba dan utusan-Nya. Selawat dan 
salam keatas junjungan baginda, keluarganya, dan para 
sahabatnya. 


Amma ba du: 

Wahai hamba-hamba Allah, bertagwalah kamu 
kepadaNya dengan sebenar-benar tagwa, dan hendaklah 
kamu menyedari akan pengawasanNya terhadap apa 
yang tersembunyi dalam dirimu serta pembicaraan 
rahsiamu. 


' Disampaikan di Masjid Nabawi pada tanggal 21 dari bulan 
Ramadhan Al-Mubarak pada tahun 1443H. 

Wahai kaum muslimin! 

Diberikan kesempatan untuk kita bertemu dengan 
musim kebaikan adalah diantara nikmat Allah yang 
agung. Ianya merupakan suatu pemberian yang besar 
dari Allah apabila kita dapat menyaksikan saat-saat yang 
padanya dilipat gandakan pahala amal kebaikan. 

Tidak kira berapa lama pun umur yang Allah telah 
anugerahkan kepada seseorang, hakikatnya ianya 
hanyalah suatu tempoh waktu yang singkat. Akan tetapi 
di musim kebaikan ini, pahala amalan kebaikan yang 
dilipatkan gandakan akan melebihi dari jangka umur 
seseorang, serta akan dipanjangkan umur dan ditundakan 
ajalnya. 

Musim-musim kebaikan yang Allah tentukan untuk 
hamba-hambaNya berbeza-beza mengikut tingkatan dan 
keutamaannya. Hal yang terpenting adalah bagaimana 
kamu menyempurnakan pengakhirannya, meskipun 
pelbagai kekurangan telah terjadi di permulaannya. 
Penilaian bagi sesuatu amalan adalah pada 
pengakhirannya. 

Sesiapa sahaja yang bertemu dengan bulan 
Ramadhan, dan Allah memberinya kesempatan untuk 
berpuasa dan menunaikan solat malam di dalam bulan 
ini, bererti bahawa Allah telah menganugerahkannya 
peluang yang sangat berharga yang tidak diraih oleh 
banyak orang. Dan ketika ajal belum tiba untuk 

menjemputnya sehingga dia bertemu dengan 10 malam 
terakhir di bulan Ramadhan, ini bererti dia telah diberi 
keistimewaan dengan suatu pemberian yang amat 
berharga; kehilangannya adalah kerugian besar dan 
menyesali segala yang telah berlalu; kerana dia telah 
mengabaikan saat-saat penambahan kebaikan untuk 
dirinya, meminta keampunan atas segala dosa, 
menggantikan apa yang selama ini terlalaikan, 
memperbaiki apa yang telah berlalu, serta beramal soleh 
demi meninggikan derajatnya di syurga. Rasulullah 
sallallahu alaihi wasallam bersabda: “Sungguh sangat 
terhina dan rendah seseorang yang datang kepadanya 
bulan Ramadhan kemudian bulan tersebut berlalu 
sebelum diampuni dosa-dosanya”. (HR. Tirmidhi) 

Sepuluh malam terakhir Ramadhan bagaikan sebuah 
mahkota bagi bulan ini, intisarinya, serta merupakan saat 
yang paling berharga di dalamnya. Ibadah pada 10 
malam ini lebih baik daripada ibadah pada malam-malam 
selainnya di sepanjang tahun, dan digalakkan pada bulan 
ini untuk memperbanyakkan tilawah Al-Quran. Telah 
berkata Ibnu Rajab — rahimahumullah-: ((Waktu-waktu 
yang terbaik-seperti bulan Ramadhan, terutamanya pada 
malam-malam hari yang padanya terdapat Lailatul 
Qadar-, digalakkan meluangkan masa dengan 
memperbanyakkan tilawah Al-Quran)). 

Terdapat padanya Lailatul Qadar, malam yang 

padanya Al-Ouran diturunkan seluruhnya ke langit 
dunia. Sungguh ianya adalah malam yang sangat mulia 
dan agung kedudukannya. 

Allah Azza wa Jalla berfirman tentangnya: 


AAN II S3 3 p 

“Dan tahukah kamu apakah malam kemuliaan itu?” 
(OS. Al-Qadr: 2) 

Dialah malam yang dipenuhi keberkatan dan 
kebaikan. Allah Ta'ala berfirman : 

4357 Ai 3 aisi Op 

“Sesungguhnya Kami menurunkannya pada malam 
yang diberkati.” (QS. Ad-Dukhan: 2) 

Ibadah dan pahala pada malam ini lebih baik dari 
ibadah yang dikerjakan selama /seribu bulan} yang tidak 
terdapat padanya Lailatul Qadar. 

Satu ucapan tasbih padanya tidak ternilai nilainya dan 
tidak terbayang ganjaran pahalanya. Satu rakaat yang 
ditunaikan padanya bersamaan dengan ibadah selama 
bertahun-tahun lamanya. Siapa sahaja yang diberi taufiq 
untuk melakukan amal soleh yang diterima pada malam 
ini, bagaikan dianugerahi umur panjang yang seluruhnya 
disibukkan dengan ketaatan dan ibadah. 

Demi kemuliaan Lailatul Qadar, Allah menuliskan 
takdir selama setahun penuh dari jangka usia 
makhlukNya. Takdir tahunan ini dipisahkan dari Lauhul 

Mahfuzh pada malam tersebut, lalu diserahkan kepada 
para malaikat pencatat, terkandung padanya seluruh 
ketentuan pada tahun tersebut, seperti ajal, rezeki, dan 
semua yang akan terjadi padanya. Allah subhanahu 
berfirman: 


— o ow 1207 o 5 of 23 LAN 20. 
{Gie Ja alas SS RAA Sp 


“Pada (malam itu) dijelaskan segala urusan yang penuh 
hikmah, (iaitu) urusan dari sisi Kami.” (QS. Ad- 
Dukhan: 4-5) 

Dengan izin Allah, banyak malaikat yang turun dari 
langit pada malam Lailatul Qadar, disebabkan 
keberkatan yang melimpah padanya. Allah Ta'ala 
berfirman: 

MAS Ze an SLB Gas KU JES) 

“Pada malam itu turun para malaikat dan Ruh 
(Jibril) dengan izin Tuhannya untuk mengatur semua 
urusan.” (OS. Al-Qadr: 4) 

Ibnu Katsir —rahimahullah- berkata: ((Banyak 
malaikat yang turun pada mala ini; disebabkan 
keberkatan yang banyak ada padanya, para malaikat 
turun ketika keberkatan dan rahmat turun. Sepertimana 
turunnya mereka ketika Al-Ouran dibacakan, mereka 
menaungi majlis ilmu dengan sayap mereka, dan 
memayungi para penuntut ilmu dengan sayap mereka 
bagi memuliakan mereka.)) 

Ibadah pada malam Lailatul Qadar yang dilakukan 
atas dasar keimanan dan pengharapan untuk meraih 
pahala dari Allah, akan membuahkan balasan berupa 
pengampunan bagi seluruh dosa. Rasulullah sallallahu 
alaihi wasallam bersabda: 

“Barang siapa menghidupkan malam Lailatul 
Oadar dengan penuh keimanan dan mengharapkan 
pahala dari Allah, nescaya akan diampuni dosa- 
dosanya yang telah lalu.” (Muttafaq Alaihi). 

Digalakkan untuk menghidupkan malam Lailatul 
Qadar dengan mendirikan solat malam, berdoa, berzikir, 
beristighfar dan ibadah selainnya. Alangkah rugi bagi 
sesiapa sahaja yang gagal meraih keberkatan dan 
kebaikan padanya. Rasulullah sallallahu alaihi wasallam 
bersabda: “Pada bulan Ramadhan terdapat satu malam 
yang lebih baik dari seribu bulan; barang siapa yang 
terhalang dari kebaikannya, sungguh dia benar-benar 
telah rugi.” (HR. Ahmad). 

Oleh kerana kedudukan Lailatul Qadar yang sangat 
tinggi dan agung, Nabi sallallahu alaihi wasallam sering 
memburunya. Baginda turut mengajak para sahabat 
Baginda untuk mencari dan memburunya pada sepuluh 
malam terakhir, yang terdapat pada malam-malam ganjil 
di sepuluh malam tersebut. 

Begitu besarnya perhatian serta buruan Nabi 
sallallahu alaihi wa sallam terhadap malam Lailatul 

Qadar, Baginda melaksanakan satu kali iktikaf pada 
sepuluh malam pertama, kemudian sepuluh malam 
kedua, kemudian akhirnya Baginda menyedari bahawa 
Lailatul Qadar berkemungkinan besar berada pada 
sepuluh malam terakhir, maka beliau pun melaksanakan 
iktikaf di malam-malam tersebut. (HR. Muslim). 

Nabi sallallahu alaihi wasallam memperbanyakkan 
amal ibadah di sepuluh malam terakhir Ramadhan. 
Baginda bersungguh-sungguh dalam memakmurkan 
malam-malam tersebut dengan ibadah, menghidupkan 
sebahagian besar malamnya dengan solat malam, 
berzikir, berdoa, dan beristighfar dan selainnya. Aisyah 
radhiyallahu anha berkata: “Rasulullah sallallahu alaihi 
wasallam bersungguh-sungguh beribadah pada sepuluh 
malam terakhir Ramadhan, dengan kesungguhan yang 
melebihi kesungguhan Baginda pada malam-malam 
selainnya. ” (HR. Muslim). 

Pada 10 malam terakhir ini, Rasulullah sallallahu 
alaihi wasallam mengurangkan urusan duniawi dan lebih 
banyak memisahkan diri dari manusia. Baginda juga 
mengejutkan ahli keluarganya dari tidur agar mereka 
turut meraih kebaikan malam-malam mulia tersebut. 
Aisyah radhiyallahu anha berkata: “Apabila sepuluh 
malam terakhir Ramadhan tiba, Rasulullah sallallahu 
alaihi wasallam menghidupkan malamnya, mengejutkan 
ahli keluarganya dari tidur, dan bersungguh-sungguh 

dalam beribadah, sehingga Baginda mengetatkan ikatan 
pinggangnya. ” (Muttafag alaih) 

Nabi sallallahu alaihi wasallam melaksakan iktikaf 
pada sepuluh malam terakhir setiap tahunnya, bagi 
mencari dan memburu Lailatul Oadar sehingga berhasil 
meraihnya. Baginda melakukan ibadah dengan segenap 
hatinya. Aisyah radhiyallahu anha berkata: “Nabi 
sallallahu alaihi wasallam melaksanakan iktikaf pada 
sepuluh malam terakhir bulan Ramadhan, sehingga 
Allah mewafatkannya. Amalan ini pun dilanjutkan oleh 
para isteri Nabi selepas kewafatan Baginda.” (Muttafag 
alaih). 

Setiap ibadah yang disyariatkan di bulan Ramadhan 
tetap berlaku hingga malam terakhir pada bulan suci 
tersebut, bahkan lebih ditekankan lagi keutamaannya 
pada sepuluh malam terakhirnya. Hendaknya setiap 
muslim bersungguh-sungguh dan bersemangat dalam 
menjalaninya, pada siang hari dia berpuasa, dan pada 
malam hari dia melaksanakan solat malam secara 
berjemaah. 

“Barangsiapa melaksanakan solat malam bersama 
imam hingga selesai, maka akan dicatatkan baginya 
pahala solat semalam suntuk.” (HR. Ahmad). 


* Sebagai ungkapan tentang tingginya kesungguhan Baginda. 
Atau sebagai ungkapan bahawa BAginda tidak mendekati isteri- 
isteri Baginda di malam tersebut. 

Pada sepuluh malam terakhir disyariatkan agar kita 
memperbanyakkan zikir, doa, dan melazimi tilawah Al- 
Quran. Demikian juga dianjurkan agar melakukan ihsan 
kepada sesama makhluk dengan memberikan pelbagai 
bentuk sedekah, memenuhi keperluan orang-orang yang 
memerlukan, menyambung silaturrahim, berbakti kepada 
orang tua, berbuat baik kepada jiran tetangga, dan lain- 
lain lagi dari amal kebaikan. Serta mengerjakan umrah 
yang pahalanya bersamaan dengan haji bersama Nabi 
sallallahu alaihi wasallam. 

Namun satu hal yang perlu diperhatikan sebelum dan 
selepas melakukan rangkaian ibadah tersebut, ialah 
bertaubat dengan taubat yang nasuha, senantiasa berserah 
diri kepada Allah, menundukkan hati kepadaNya, dan 
mengasuh serta membiasakan diri agar terus berada 
dalam kebaikan dan kesucian dengan memiliki hati yang 
baik serta ikhlas melakukannya kerana Allah dan 
mengikut panduan Nabi sallallahu alaihi wassalam. 

Di antara para salaf terdapat diantara mereka orang- 
orang yang banyak beribadah, banyak rukuk, sujud, 
sering berpuasa dan menunaikan solat malam, dan ada 
pula diantara mereka yang tingkatan ibadahnya kurang 
daripada itu. Mereka amat menitik beratkan 
pemeliharaan kesucian hati, dan menjadikan matlamat 
mereka untuk mencapai tauhid yang sebenarnya, serta 
melaksanakannya hanya kerana Allah. 

Ibnu Rajab rahimahullah berkata: “Amalan yang 
paling diambil berat oleh Nabi sallallahu alaihi 
wasallam dan para sahabat terbaiknya adalah 
keselamatan dan kesucian hati, serta kekuatan hatinya 
dalam bergantung kepada Allah; dengan menanamkan 
rasa takut, kecintaan, pengagungan, serta pengharapan 
kepadaNya, juga membuatnya berpaling dari segala 
sesuatu yang fana “ 


Amma ba du... 

Wahai kaum muslimin! 

Umur adalah modal utama bagi seseorang. Setiap 
nafas yang telah dihembuskan tidak akan pernah 
kembali. Terlepas dari memanfaatkan waktu-waktu yang 
mulia walau untuk seketika merupakan kerugian yang 
amat besar. 

Barangsiapa yang terlepas atau terkurang dalam 
beribadah pada awal bulan mulia ini, maka peluang 
untuk memperbaikinya masih terbuka luas. 

Mintalah pertolongan dari Allah, dan janganlah 
berputus asa! Buanglah jauh-jauh rasa malas, jangan 
sampai semangatmu mengendur, dan janganlah kamu 
menunda-nunda! 

Bersegeralah dalam merebut peluang di hari yang 
tersisa di bulan yang mulia ini dengan melakukan amalan 
serta mengerjakan ketaatan. Semoga hari-hari penuh 

kelalaian yang terlewati dapat digantikan dengannya. 


A`udzu billaahi mina-sy syaitaani-r rajiim... 
Allah Ta'ala berfirman: 


DEEN 


"Dan bersegeralah kamu menuju ampunan dari Tuhan- 
mu dan syurga yang luasnya seluas langit dan bumi yang 
disediakan untuk orang-orang yang bertaqwa." (OS. Ali 
Imran: 133). 

Semoga Allah memberkatiku dan kamu semua 
dengan Al-Qur'an Al-“Azim. 

KHUTBAH KEDUA 


Segala puji bagi Allah diatas ihsanNya, dan rasa 
syukur dipanjatkan keatas taufig dan pemberianNya. 

Aku bersaksi, tidak ada tuhan yang berhak disembah 
melainkan Allah, tiada sekutu bagiNya dan aku bersaksi, 
Nabi Muhammad adalah hamba dan utusanNya. Semoga 
selawat dan salam senantiasa dicurahkan keatas Baginda 
beserta keluarga, dan para sahabatnya. 

Wahai kaum muslimin! 

Sepuluh malam terakhir di bulan Ramadhan adalah 
saat-saat yang paling berharga. Maka janganlah kamu 
sia-siakan di waktu malam dan siangnya. Hendaklah 
kamu berusaha agar Allah senantiasa melihat kamu 
dalam melakukan ketaatan. Dan apabila kamu tidak 
mampu untuk selalu mengerjakan ibadah, maka 
hendaklah kamu berhati-hati jangan sampai Allah 
melihat kamu di dalam keadaan melakukan kemaksiatan. 
Janganlah kamu bermudah-mudahan dalam menunaikan 
kewajipan dan suruhan agama. Dan sebesar-besar 
kewajipan setelah tauhid adalah mendirikan solat pada 
waktunya. Perbanyakkan lah solat, infaqkan harta yang 
telah Allah berikan kepadamu, bersungghu-sungguhlah 
dan sentiasalah kamu ikhlas dalam berdoa kepada Allah, 
kerana hal itu akan menyebabkan doamu dikabulkan dan 
terselamat dari malapetaka. Panjatkanlah doa-doa yang 

dilakukan dan diajarkan oleh Rasulullah, kerana ia lebih 
berpeluang untuk dkabulkan. Dan selalu lah kamu 
melazimi bacaan Al-Quran pada setiap waktu. Rasulullah 
-shallallahu 'alaihi wasallam- bersabda, “Bacalah Al- 
Our'an kerana kelak pada Hari Kiamat ia akan 
menjadi penolong bagi pembacanya.” (HR. Muslim). 

Perbanyakkan berzikir kepada Allah, kerana ianya 
adalah kunci kemenangan dan kejayaan. Allah 
berfirman: 

Ko PAS El SI 13 
"Dan ingatilah (Allah sebanyak-banyaknya agar kamu 
beruntung." (OS. Al-Anfal: 45). 

Tamatkanlah bulan Ramadhan dengan beristigfar dan 
memohon kepada Allah agar diterima amal ibadahmu! 
Bersihkanlah hatimu dari sifat ujub dengan amal soleh 
yang kamu kerjakan, kerana hal itu akan merosakkannya. 

Kemudian ketahuilah... 

